TICON เสนอออกหุ้นกู้ 2 พันลบ.ระดมทุนขยายการลงทุน-ชำระหนี้
TICON เสนอออกหุ้นกู้ 2 พันลบ.ระดมทุนขยายการลงทุน-ชำระหนี้
5 ส.ค. 2558

บริษัท ไทคอน อินดัสเตรียล คอนเน็คชั่น จำกัด (มหาชน) หรือ TICON ระบุว่า บริษัทได้ยื่นแบบแสดงรายการข้อมูลการเสนอขายหุ้นกู้ของบริษัท มูลค่ารวมไม่เกิน 2,000 ล้านบาท  แบ่งออกเป็น 3 ชุด โดยหุ้นกู้ชุดที่ 1 มูลค่าไม่เกิน 600  ล้านบาท อายุ 5 ปี ครบกำหนดไถ่ถอนปี พ.ศ. 2563 อัตราดอกเบี้ยร้อยละ  3.22 ต่อปี
โดยหุ้นกู้ชุดที่ 2 มูลค่าไม่เกิน 700 ล้านบาท อายุ 8 ปี ครบกำหนดไถ่ถอนปี พ.ศ. 2566 ครบกำหนดไถ่ถอนปี พ.ศ. 2566 อัตราดอกเบี้ยร้อยละ 4.03 ต่อปี  และหุ้นกู้ชุดที่ 3 มูลค่าไม่เกิน 700 ล้านบาท อายุ 3 ปี ครบกำหนดไถ่ถอนปี พ.ศ. 2561  อัตราดอกเบี้ยร้อยละ 2.44 ต่อปี
ทั้งนี้เสนอขายให้ผู้ลงทุนสถาบัน และ/หรือ ผู้ลงทุนรายใหญ่ ระยะเวลาเสนอขายวันที่  11 และ 13 สิงหาคม 2558 และตั้งแต่เวลา 8.30 น. ถึงเวลา 12.00 น.ของวันที่ 14 สิงหาคม 2558 ในเวลาทำการของผู้จัดการการจัดจำหน่ายหุ้นกู้ คือ ธนาคารซีไอเอ็มบี ไทย และ ธนาคารยูโอบี  โดยการจัดสรรขึ้นอยู่กับดุลยพินิจของผู้จัดการการจัดจำหน่ายหุ้นกู้ของบริษัท
สำหรับหุ้นกู้ดังกล่าวอันดับความน่าเชื่อถือของหุ้นกู้ “A” แนวโน้มเครดิต “Negative” โดยบริษัท ทริสเรทติ้ง จำกัด เมื่อวันที่ 31 กรกฎาคม 2558
อนึ่ง บริษัทมีวัตถุประสงค์ที่จะนำเงินที่ได้จากการเสนอขายหุ้นกู้ในครั้งนี้ เพื่อนำไปขยายการลงทุน และ/หรือ ชำระคืนหนี้บางส่วน 